## Rješenje kojim se iz registra fondova koji vodi Hrvatska agencija za nadzor financijskih usluga briše otvoreni investicijski fond s privatnom ponudom EQUINOX III u likvidaciji

### NN 56/2013 (10.5.2013.), Rješenje kojim se iz registra fondova koji vodi Hrvatska agencija za nadzor financijskih usluga briše otvoreni investicijski fond s privatnom ponudom EQUINOX III u likvidaciji

AGENCIJA ZA NADZOR FINANCIJSKIH USLUGA

1162

Na temelju odredaba članka 42. stavka 1. Zakona o općem upravnom postupku (»Narodne novine« broj 47/09), članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te članka 5. Zakona o investicijskim fondovima (»Narodne novine« broj 150/05), u postupku pokrenutom po službenoj dužnosti radi brisanja iz registra fondova otvorenog investicijskog fonda s privatnom ponudom EQUINOX III u likvidaciji kojim upravlja društvo za upravljanje investicijskim fondovima ICAM d.o.o. iz Zagreba, Masarykova 1, zastupano po Tonćiju Koruniću i Hrvoju Čirjaku, članovima uprave, Hrvatska agencija za nadzor financijskih usluga na sjednici upravnog vijeća održanoj 30. travnja 2013. godine donijela je sljedeće

RJEŠENJE

1. Iz registra fondova koji vodi Hrvatska agencija za nadzor financijskih usluga s danom 30. travnja 2013. godine, a nakon završetka postupka likvidacije, briše se otvoreni investicijski fond s privatnom ponudom EQUINOX III u likvidaciji, kojim upravlja društvo za upravljanje investicijskim fondovima ICAM d.o.o. iz Zagreba, Masarykova 1.

2. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

Društvo za upravljanje investicijskim fondovima ICAM d.o.o. iz Zagreba, Masarykova 1 (dalje: Društvo) dana 28. prosinca 2012. godine dostavilo je Hrvatskoj agenciji za nadzor financijskih usluga (dalje: Agencija) Odluku uprave o likvidaciji i imenovanju likvidatora otvorenog investicijskog fonda s privatnom ponudom EQUINOX III (dalje: Fond) od 27. prosinca 2012. godine (dalje: Odluka). Iz Odluke proizlazi da je ista donesena uzimajući u obzir činjenicu da su svi ulagatelji povukli svoje udjele iz Fonda na dan 24. prosinca 2012. godine čime je dovedeno u pitanje daljnje poslovanje Fonda.

Društvo je po donošenju Odluke Agenciji dostavilo početna likvidacijska izvješća Fonda u skladu s člankom 8. stavkom 2. Pravilnika kojim se uređuje postupak, troškovi i rokovi likvidacije investicijskih fondova (»Narodne novine« broj 103/07, dalje: Pravilnik). U skladu s člankom 7. stavkom 1. Pravilnika, Društvo je dana 9. travnja 2013. godine Agenciji dostavilo završna likvidacijska izvješća za Fond.

Člankom 7. stavkom 2. Pravilnika propisano je da će se nakon završetka postupka likvidacije u registar fondova Republike Hrvatske upisati završetak postupka likvidacije, a člankom 5. stavkom 2. Zakona o investicijskim fondovima (»Narodne novine« broj 150/05, dalje: Zakon) određeno je da se u registar fondova upisuju sve promjene podataka određenih Zakonom i Pravilnikom o sadržaju i načinu vođenja registra fondova (»Narodne novine« broj 29/06), slijedom čega je odlučeno kao u točki 1. izreke ovoga rješenja.

U skladu s člankom 8. Zakona ovo se rješenje objavljuje u »Narodnim novinama«, dok je člankom 8. stavkom 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) određeno da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 2. izreke ovoga rješenja.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu u Zagrebu u roku od 30 dana od dana primitka ovog rješenja.

Klasa: UP/I-451-04/13-06/3

Urbroj: 326-443-13-1

Zagreb, 30. travnja 2013.

Predsjednik Upravnog vijeća

Petar-Pierre Matek, v. r.

Rješenje, NN 56/2013-1162